CELEX: 62011TN0601
Language: mt
Date: 2011-11-30 00:00:00
Title: Kawża T-601/11: Rikors ippreżentat fit- 30 ta’ Novembru 2011 — Dansk Automat Brancheforening vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/63
            
         
      Rikors ippreżentat fit-30 ta’ Novembru 2011 — Dansk Automat Brancheforening vs Il-Kummissjoni
      (Kawża T-601/11)
      (2012/C 25/121)
      Lingwa tal-kawża: id-Daniż
      
         Partijiet
      
      
         Rikorrenti: Dansk Automat Brancheforening (Fredericia, id-Danimarka) (rappreżentanti: K. Dyekjær, T. Høg u J. Flodgaard)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-Artikolu 1 tad-Deċiżjoni tal-Kummissjoni tal-20 ta’ Settembru 2010 fil-Każ C 35/2010 (ex N 302/2010) fuq il-ġbir ta’ taxxi fuq il-logħob online li r-Renju tad-Danimarka għandu l-għan li jistabbilixxi permezz tal-liġi fuq il-ġbir ta’ taxxi fuq il-logħob online u mħatri;
               
            
                  —
               
               
                  tikkonstata l-invalidità tal-Artikolu 1 tad-Deċiżjoni tal-Kummissjoni tal-20 ta’ Settembru 2010 fil-Każ C 35/2010 (ex N 302/2010) fuq il-ġbir ta’ taxxi fuq il-logħob online li r-Renju tad-Danimarka għandu l-għan li jistabbilixxi permezz tal-liġi fuq il-ġbir ta’ taxxi fuq il-logħob online u mħatri, inkwantu dan jikkonstata li din il-miżura hija kompatibbli mas-suq intern skont l-Artikolu 107(3)(ċ) TFUE;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  (1)
               
               
                  L-ewwel motiv huwa bbażat fuq nuqqas ta’ motivazzjoni tad-deċiżjoni kkontestata
                  
                              —
                           
                           
                              Id-deċiżjoni kkontestata hija vvizzjata minn nuqqas ta’ motivazzjoni inkwantu, sabiex tiġi kkonstatata l-kompatibbiltà mal-Artikolu 107(3)(ċ) TFUE tal-miżura inkwistjoni, li tistabbilixxi rata ta’ ġbir ta’taxxi fuq il-logħob online li hija inqas minn dik stabbilita fuq il-logħob imwettaq permezz ta’ stabbilimenti fid-Danimarka, din hija bbażata fuq elementi differenti mill-kriterji ta’ din id-dispożizzjoni.
                           
                        
            
                  (2)
               
               
                  It-tieni motiv huwa bbażat fuq ksur tal-garanziji proċedurali
                  
                              —
                           
                           
                              Id-deċiżjoni kkontestata ġiet adottata bi ksur tal-garanziji proċedurali inkwantu r-rikorrenti ma ngħatatx il-possibbiltà li tesprimi ruħha dwar l-applikazzjoni tal-Artikolu 107(3)(ċ) TFUE.
                           
                        
            
                  (3)
               
               
                  It-tielet motiv huwa bbażat fuq abbuż ta’ dritt
                  
                              —
                           
                           
                              Id-deċiżjoni kkontestata hija vvizzjata minn żball manifest għaliex l-Artikolu 107(3)(ċ) TFUE ma jippermettix li tiġi kkonstatata l-kompatibbiltà tal-miżura inkwistjoni mat-Trattat u l-Kummissjoni eċċediet is-setgħat mogħtija b’din id-dispożizzjoni.
                           
                        
            
                  (4)
               
               
                  Ir-raba’ motiv huwa bbażat fuq eċċess ta’ poter
                  
                              —
                           
                           
                              Id-deċiżjoni kkontestata hija vvizzjata minn eċċess ta’ poter inkwantu l-għanijiet tad-dispożizzjoni invokata ma jippermettux li din tiġi mmotivata.
                           
                        
            
                  (5)
               
               
                  Il-ħames motiv huwa bbażat fuq ksur tal-prinċipju ta’ proporzjonalità
                  
                              —
                           
                           
                              Id-deċiżjoni kkontestata tikser il-prinċipju ta’ proporzjonalità inkwantu ma huwiex stabbilit li din ma tmurx lil hinn minn dak li huwa neċessarju.